《长风沙》
元代·何中

长风沙，酒旗斜。风沙有情留郎住，劝郎莫向前江去。

前江去，转风波。牛渚圻边须过得，皇天荡里奈郎何。

郎船但系门前柳，唱曲好歌劝郎酒。与郎不是平生亲，怜郎却愿郎长久。

郎今必去当何为，教郎解有思人时。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。